Aalborg Stiftstidende, 1839-01-17
Blandt de Jndretninger, som Hovedstaden har forud for mange af Kjøbstæderne i Danmark, kan vel med Føie tegnes de velorganiserede Hospitaler og de dermed forbundne russiske Bade. Jsær ere disse sidste en Jndretning, som smerteligt savnes i de fleste Kjøbstæder, da det kun er ved hyppigt Brug af disse, at man kan tænke at blive befriet for den Sygdom, mod hvilken man skal anvende dem, og hvor bekosteligt under saadanne Omstændigheder det langvarige Ophold i Hovedstaden er for Kjøbstædbeboerne, der i som oftest hverken have Bekjendte eller Familie her, er let at indsee. Det har derfor glædet os at erfare, at dristige Mænd i flere Kjøbstæder have indrettet russiske Dampbade til Afbenyttelse for Jndvaanerne, og navnlig har Hr. Dr. og Distriktsmedicus Evertsen i Hillerød i det ham tilhørende Sted paabegyndt Anlæggelsen af et russisk Bad, som snart er sin Fuldendelse nær. Det var at ønske, at andre kyndige Mænd i de Kjøbstæder, der endnu savne en saadan Jndretning - og disse ere ikke faa vilde efterligne Dr. Evertsens Exempel til Gavn for mange af deres Medborgere. For at bringe en nærmere videnskabelig Forbindelse imellem de 3 nordiske Riger istand, for at vække en større indbyrdes Opmærksomhed for de i ethvert af dem præsterede Aandsproducter, for at sikkre den videnskabelige Virksomhed i ethvert af disse Lande en meer udbredt Anerkjendelse, for at bevirke en stærkere gjensidig Control, for at frembringJver, Kappelyst, Haab og Mod hos den fremadstræbende Generation, hvilket ikke vil udeblive, naar den Unge mærker, at ei alene den By eller det Land, hvori han lever, men at samtlige skandinaviske Riger ere Vidne til hans Virksomhed for at naae disse Øiemed vilde aarlige Sammenkomster af svenske, danske og norske Videnskabsmænd, hvem fælles eller beslægtede Studier naturligst førte sammen, vistnok være det kraftigste Middel. For at give Stødet til en saa gavnlig Jndretning, have endeel Videnskabsmænd, der alle befatte sig med een eller anden af Naturvidenskabens Deele i hele dens Udstrækning, forenet sig om at holde et præliminairtMøde i Gothenborg den 16de Juli 1839, for der at komme overeens om aarlige Sammenkomster i foranførte Øiemed Kjøbenhavnsposten, som hertil har knyttet nogle Bemærkninger, tilføier slutteligen: Mod en saadan stor Folke association, hvoraf ovenstaaende Jndbydelse kun er en lille Forgrening, er det kun lidet, om man i Holsten knytter Retten til at holde Forsamlinger til trykkende Betingelser; sammenlignet med den Udvikling, hvortil et saadant verdenshistorisk Fingerpeg viser os Veien, er det ikke synderligt magtpaaliggende, om den danske Stænderforsamlings tvende Afdelinger blive forenede nogle Aar tidligere eller senere. Jgaar Morges døde Sognepræsten ved Helliggeistes Kirke Dr. theol. Byrge Poscolan Kofod i sit 87de Aar. Efter Forlydende kunne vi af Missionairen Hr. David Rosen, som for ikke længe siden er repatrieret efter et næsten tyveaarigt Ophold i Jndien, vente en, paa egne Jagttagelser grundet, Beskrivelse over Nikobar-Øerne tilligemed Efterretninger om det seneste, desværre aldeles mislykkede Forsøg paa at colonisere disse Øer. Hr. Pastor Rosen er en af de faa Deeltagere i denne ulykkelige Expedition, som vendte tilbage; de fleste maatte bukke under for det morderiske Clima, der har givet denne Øgruppe en saa(Dagen.) sørgelig Berømthed.